Кечирим берүү
Кечирим берүү – күнөөлүү бир же бир нече адамга Кыргыз Республикасынын Президенти тарабынан берилген мунапыс. Соттолгон адам, ошондой эле анын бир туугандары, мамлекеттик эмес уюмдар, көзөмөлдөө комиссиясы ж. б. Кыргыз Республикасынын Президентине Кечирим берүү жөнүндө өтүнүч жана кайрылууга укуктуу. Кечирим берүү жөнүндө өз атынан өлкө башчысы да көтөрүшү мүмкүн. Кечирим берүү актысы боюнча: 1) соттолгон адам андан ары жазасын өтөөдөн толугу менен бошотулат; 2) соттолгон адамдын жаза өтөө мөөнөтү кыскартылат; 3) соттолгон адамга коюлган статья кыйла жеңилдетилет; 4) эркинен өмүр бою ажыратылгандар үчүн жаза өтөө мөөнөтү 30 жылга алмаштырылышы мүмкүндүк Эркиндигинен толук ажыратылган адамга белгиленген жазанын кеминде жарымын өтөгөндөн кийин, ал эми соттолгон адамдарга соттун өкүмү күчүнө киргенден кийин кайрылууга укук берилген. 
Юридикалык аталгылар жана түшүнүктөр

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9